વર્ષમાં ભાગ્યે જ કોઈ એવા તહેવાર હોય છે જ્યારે પોલીસ કર્મચારી પોતાના પરિવાર સાથે તેને ઉજવતો હોય છે. તહેવારોમાં તો ઉલટાનું તેમનું કામ વધી જાય છે. સતત પેટ્રોલિંગ અને ચેકિંગ તેમને બધુ ભૂલાવીને પોતાની ફરજ પર ચુસ્ત રાખે છે. વસ્ત્રાપુરના પીઆઈ જાડેજા કહે છે કે, ‘તહેવારોના દિવસોમાં અમારે વધારે કામ કરવું પડે છે. ક્યારેક લાગે છે કે પરિવારને તો સમય જ નથી આપી શકાતો પરંતુ પછી તરત વિચાર આવે છે કે શહેર આખું પરિવાર જ છે અને તેમની સેફ્ટી માટે તો અમે છીએ.’